Document ID: /roh_data/filtered/Bilingualer_Corpus_interleaved-it-rm.jsonl.gz/906

This is a text translated from Italian to Rumantsch Grischun.
SUP e UTE: nuova regolamentazione legislativa per la gestione ed il finanziamento

Nel 2003 il Gran Consiglio aveva incaricato il Governo di trasformare la Scuola universitaria pedagogica SUP e la Scuola universitaria per la tecnica e l'economica UTE in istituti cantonali indipendenti. Il Governo ha ora licenziato il relativo messaggio, con il quale sottopone al Gran Consiglio la revisione totale della legge sulla SUP e la nuova legge sull'UTE. Il Gran Consiglio dibatterà il messaggio nella sessione di dicembre 2004.

Finora, la SUP era un istituto dipendente. Con la revisione di legge, la SUP, ora chiamata Alta scuola pedagogica, viene resa indipendente. Essa può così soddisfare meglio i requisiti nazionali ed internazionali posti ad una scuola universitaria, in particolare per quanto concerne l'organizzazione, la gestione, il finanziamento, la concorrenzialità, l'equivalenza e l'autonomia. Nel 2006, il sussidio d'esercizio del Cantone a favore della Scuola per i cicli di formazione di scuola universitaria professionale ammonterà a circa nove milioni di franchi.

Finora, l'UTE era una fondazione. La nuova legge prevede la trasformazione dell'UTE in un istituto cantonale indipendente. Essa disciplina la gestione ed il finanziamento della Scuola universitaria; l'UTE continua a far parte della Scuola universitaria Professionale della Svizzera Orientale. Nel settore dei cicli di formazione di scuola universitaria professionale, il Cantone prevede sussidi d'esercizio pari a circa otto milioni di franchi annui.

Nel 2004 il Governo conferisce dieci premi di riconoscimento e sette premi d'incoraggiamento

Secondo la legge sulla promozione della cultura il Governo può conferire il premio grigione per la cultura per prestazioni culturali e scientifiche eccellenti; i premi di riconoscimento ed i premi d'incoraggiamento vengono conferiti ogni anno.

Con dieci premi di riconoscimento di 10'000 franchi ciascuno il Governo rende omaggio al lavoro di:

- Jachen Curdin Arquint, Ardez, quale riconoscimento per le sue eccellenti prestazioni come esperto in formazione e quale linguista, in particolare per il suo straordinario contributo alla concezione ed alla redazione di testi didattici per le scuole grigionesi, nonché per i suoi grandi meriti nella promozione della lingua e della cultura romancia;

- Guido Baselgia, Baar, quale riconoscimento per le sue documentazioni fotografiche su temi sociali e culturali, in particolare per l'esplorazione della sua regione d'origine l'Engadina e del paesaggio arcaico tra il circolo polare e il Mare di Barents, grazie alla quale realizza immagini affascinanti e stimolanti di alto valore artistico;

- Kurt Derungs, Berna, quale riconoscimento per la sua intensa attività di ricerca nei settori della storia della civiltà, dell'etnologia, della mitologia del paesaggio e nelle moderna ricerca sul matriarcato che apre nuove ed affascinanti prospettive su paesaggi e regioni antiche;

- Ursicin G.G. Derungs, Vella e Milano, quale riconoscimento per la sua vasta ed importante opera letteraria e saggistica in lingua romancia, tedesca e italiana, nella quale si occupa in modo impegnato e critico di aspetti teologici ed ecclesiastici, nonché di questioni sociali;

- Flurina e Gianni Paravicini-Tönz, Lucerna e Poschiavo, quale riconoscimento per il loro lungo e serio impegno a favore dell'arte figurativa svizzera, promossa con passione ed un alto grado di qualità nelle regioni più discoste del nostro Cantone, in Svizzera e all'estero;

- Mario Schwarz, Berg, quale riconoscimento per le sue eccezionali prestazioni quale direttore di coro e d'orchestra dentro e fuori il nostro Cantone;

- Margrit Sprecher, Zurigo, quale riconoscimento per le sue prestazioni quale giornalista e autrice di testi, che impressionano per la loro qualità letteraria e linguistica e che sono testimoni di attenta osservazione, impegno e coraggio delle proprie idee;

- Georg Tannò, Coira, quale riconoscimento per la sua opera pittorica e grafica che illustra il passaggio dalla pittura figurativa all'astrazione e alla segnicità;

- Günther Ursch, Coira, quale riconoscimento per la sua opera decennale in veste di caricaturista per diversi media e in particolare per la sua osservazione critica e caratterizzazione pregnante degli avvenimenti politici;

- Paul Weibel, Wettingen, quale riconoscimento per la sua impegnata produzione artistica quale attore, regista e pedagogista teatrale a livello cantonale, nazionale ed internazionale.

Quest'anno i premi d'incoraggiamento per un ammontare di 7'000 franchi ciascuno vengono assegnati a:

- Jürg Bariletti, Berlino, musicista;

- Mirko Baselgia, Lenzerheide, artista figurativo;

- Martina Hug, Coira e Zurigo, cantante;

- Elisabeth Payer, Vienna, artista figurativa;

- Armon Stecher, Winterthur, musicista;

- Elisabeth Sulser, Coira, musicista;

- Piroska Szönye, Coira, artista figurativa.

I premi verranno consegnati il 19 novembre nel corso di una piccola festa che si terrà nell'edificio del Gran Consiglio a Coira.

L'accordo con la "Pro Flüela" viene prolungato di cinque anni

Anche nei prossimi cinque anni la "Pro Flüela" sarà responsabile per il servizio invernale e la manutenzione della strada del Flüela durante la fase di transizione nel tardo autunno e tra il 1° ed il 31 maggio. Il Governo ha dato il via libera ad un nuovo accordo. Come nell'inverno di prova 2003/2004, il Cantone si assumerà annualmente al massimo 80'000 franchi delle spese per l'apertura limitata in inverno rispettivamente per la riapertura in primavera.

Tra la prima domenica di gennaio e la fine di aprile il Passo del Flüela rimarrà chiuso in ogni caso ad ogni traffico di transito.

Incentivazione di allievi particolarmente dotati: dal 2008 di nuovo nelle classi regolari

Al più tardi a partire dall'anno scolastico 2006/2007 verrà chiuso il centro d'incentivazione presso la Scuola cantonale grigione ed i gruppi d'incentivazione speciali a St. Moritz, Zernez e Vals verranno sciolti. Di conseguenza, l'incentivazione di bambini con doti particolari e altamente talentati avverrà in linea di principio di nuovo nelle loro classi. La relativa revisione parziale dell'ordinanza per l'organizzazione di classi ridotte è stata approvata. Il Governo ha così attuato un'ulteriore misura di risparmio del progetto "Riesame delle strutture e delle prestazioni per il risanamento delle finanze cantonali". I risparmi ammonteranno fino al 2008 a circa 700'000 franchi.

Il centro d'incentivazione aveva iniziato la sua attività nel 2002. All'inizio dell'anno scolastico 2003/2004 34 bambini erano iscritti al programma di incentivazione.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 23.09.2004

SAP e SATE: nova regulaziun legala per la gestiun e per la finanziaziun

L'onn 2003 aveva il cussegl grond incumbensà la regenza da transferir la scol'auta professiunala da pedagogia SAP e la scol'auta da tecnica ed economia SATE en instituts autonoms dal chantun. La regenza ha uss deliberà la missiva correspundenta. Cun quella suttametta ella al cussegl grond la revisiun totala da la lescha davart la SAP e la nova lescha davart la SATE. Il cussegl grond duai tractar la missiva en sia sessiun da december 2004.

La SAP è stada fin uss in institut dependent. Cun la revisiun da la lescha daventa la SAP - che vegn numnada da nov scola auta da pedagogia - independenta. Uschia po ella satisfar meglier a las pretensiuns naziunalas ed internaziunalas d'ina scola auta, spezialmain areguard l'organisaziun, la direcziun, la finanziaziun, la cumpatibilitad, la cumparegliabladad e l'autonomia. La contribuziun da gestiun dal chantun a la scola vegn ad importar l'onn 2006 circa nov milliuns francs per ils studis da la scola auta.

La SATE è stada fin uss ina fundaziun. La nova lescha prevesa da transferir la SATE en in institut autonom dal chantun. Ella regla la gestiun e la finanziaziun da la scola auta; la SATE resta vinavant integrada en la scola auta professiunala da la Svizra orientala. Il chantun fa quint cun contribuziuns da gestiun per il sectur dals studis da la scol'auta professiunala da var otg milliuns francs l'onn.

Regenza surdat 2004 diesch premis da renconuschientscha e set premis da promoziun

La regenza po tenor la lescha per promover la cultura surdar per prestaziuns culturalas e scientificas excellentas il premi grischun da cultura; premis da renconuschientscha e promoziun vegnan però concedids mintg'onn.

La regenza undrescha cun diesch premis da renconuschientscha da mintgamai 10'000 francs la lavur da:

- Jachen Curdin Arquint, Ardez, en renconuschientscha da sias prestaziuns excellentas sco expert da furmaziun e linguist, spezialmain da sia contribuziun extraordinaria tar la concepziun e la redacziun da meds d'instrucziun per las scolas dal Grischun sco er en appreziaziun da ses gronds merits per promover la lingua e cultura rumantscha.

- Guido Baselgia, Baar, en renconuschientscha da sias documentaziuns fotograficas davart temas socials e culturals, spezialmain l'exploraziun da sia regiun da derivanza l'Engiadina, sco er da la cuntrada arcaica tranter il circul polar e la Barentsee, durant la quala ì gartegia ad el da far maletgs fascinants ed irritants da auta valur artistica.

- Kurt Derungs, Berna, en renconuschientscha da da sias perscrutaziuns intensivas en ils secturs da l'istorgia culturala, da l'etnologia, da la mitologia da cuntrada e da la perscrutaziun moderna dal matriarchat che arvan puntgs da vista fascinants e novs sin cuntradas e regiuns veglias;

- Ursicin G.G. Derungs, Vella e Milaun, en renconuschientscha da sia vasta ed impurtanta ovra litterara ed essaistica en rumantsch, tudestg e talian, en la quala el s'occupescha en moda engaschada e critica d'aspects teologics ed ecclesiastics sco er da dumondas socialas.

- Flurina e Gianni Paravicini-Tönz, Lucerna e Puschlav, en renconuschientscha da lur lung e serius engaschament a favur da l'art figurativ svizzer;

- Mario Schwarz, Berg SG, en renconuschientscha da sia prestaziun sco dirigent da chor e d'orchester entaifer ed ordaifer noss chantun;

- Margrit Sprecher, Turitg, en renconuschientscha da sia lavur sco schurnalista e sco autura da texts che impressiuneschan tras lur qualitad litterara e linguistica e che dattan perditga d'ina observaziun precisa, d'in engaschament e dal curaschi d'exprimer l'atgna opiniun.

- Georg Tannò, Cuira, en renconuschientscha da sia ovra da pictura e da gravura, en la quala el s'avanza da la furma figurativa a l'abstracziun ed a la furma dissegnada;

- Günther Ursch, Cuira, en renconuschientscha da sia lunga activitad sco caricaturist per differentas medias e spezialmain da sia observaziun critica e sia caracterisaziun pregnanta da la vita politica;

- Paul Weibel, Wettingen, en renconuschientscha da sia ovra culturala engaschada sco actur, reschissur e pedagog da teater sin plaun chantunal, naziunal ed internaziunal.

Ils premis da promoziun da mintgamai 7'000 francs van quest onn a:

- Jürg Bariletti, Berlin, musicist;

- Mirko Baselgia, Lai, artist figurativ;

- Martina Hug, Cuira e Turitg, chantadura;

- Elisabeth Payer, Vienna, artista figurativa;

- Armon Stecher, Winterthur, musicist;

- Elisabeth Sulser, Cuira, musicista;

- Piroska Szönye, Cuira, artista figurativa.

Ils premis vegnan surdads ils 19 da november en il rom d'ina pitschna festa en l'edifizi dal cussegl grond a Cuira.

Cunvegnientscha cun la "pro Flüela" vegn prolungada per tschintg onns

La "pro Flüela" vegn er ad avair ils proxims tschintg onns la funcziun da purtadra dal servetsch d'enviern e dal mategniment da la via dal pass dal Flüela durant la fasa transitoria la fin da l'atun e tranter il 1. ed ils 31 da matg. La regenza ha dà glisch verda per ina cunvegnientscha nova. Il chantun surpiglia sco l'enviern d'emprova 2003/2004 mintg'onn maximalmain 80'000 francs dals custs da l'avertura temporara resp. da l'avertura da primavaira.

Da l'emprima dumengia da schaner fin la fin d'avrigl resta la via dal pass dal Flüela er vinavant ed en mintga cas serrada per tut il traffic da transit.

Promoziun da giuvenils talentads a partir da l'onn 2008 puspè en la classa regulara

Il pli tard suenter la fin da l'onn da scola 2006/2007 vegn il center da promoziun a la scola chantunala serrà e las gruppas da promoziun spezialas a San Murezzan, Zernez e Val S. Pieder schliadas. Uschia succeda la promoziun d'uffants cun dunns spezials e d'uffants cun dunns extraordinaris da princip puspè en lur classa regulara. La revisiun parziala correspundenta da l'ordinaziun davart l'organisaziun da classas pitschnas è vegnida approvada. La regenza ha realisà uschia ina ulteriura mesira da spargn dal project "examinaziun da las structuras e da las prestaziuns per sanar las finanzas dal chantun". Ils respargns muntan fin 2008 a var 700'000 francs.

Il center da promoziun aveva cumenzà a lavurar l'onn 2002. Il cumenzament da l'onn da scola 2003/2004 eran 34 uffants inscrits en programs da promoziun.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 23.09.2004